armvectores/hy_wikipedia_2023 huggingface dataset:
Մհեր Անանյան

Մհեր Սանասարի Անանյան (նոյեմբերի 10, 1968(1968-11-10), Երևան, Հայկական ԽՍՀ, ԽՍՀՄ), հայ տնտեսագետ, իրավագետ, դատական ծառայության 1-ին դասի խորհրդական։


== Կրթություն ==
1985-1992 թթ սովորել է Հայաստանի ազգային գյուղատնտեսական ակադեմիայի տնտեսագիտության ֆակուլտետում, այնուհետև 2005-2008 թթ. «Եվրասիա» միջազգային համալսարանի իրավաբանական ֆակուլտետում։


== Աշխատանքային գործունեություն ==
Օգոստոս 1991 թ.- Հունվար 1992 թ. ՀայՊետառբանկում եղել է բանկի և ֆինանսների զարգացման վերլուծության վարչության տնտեսագետ
Հունվար 1992 - փետրվար 1994 Հայէկոնոմբանկ Արաբկիրի մասնաճյուղի վարկային բաժնի տնտեսագետ
Փետրվար 1994 - մայիս 1995 «Ասատրյան & Դյուֆոր» ամերիկյան կազմակերպության հայաստանյան մասնաճյուղի մարկետինգի գծով փոխտնօրեն
Հունիս 1995 - մարտ 1996 Հայագրոբանկ վարկավորման կառավարչության գրավադրման աշխատանքների կազմակերպման և իրացման բաժնի ավագ տնտեսագետ
Մարտ 1996 - մարտ 1997 Հայէկոնոմբանկի Շահումյանի մասնաճյուղի կառավարչի տեղակալ
Մարտ 1997 - մայիս 1997 Հայէկոնոմբանկի Շահումյանի մասնաճյուղի կառավարիչ
Մայիս 1997 - հուլիս 1998 Հայէկոնոմբանկ քաղաքային վարչության պետ
Հուլիս 1998 - նոյեմբեր 1998 Հայէկոնոմբանկ խորհրդային մասնաճյուղի կառավարիչ
Դեկտեմբեր 1999 - հուլիս 2000 Հայագրոբանկ փոխատվական գործառությունների դեպարտամենտում սեփական միջոցներով փոխատվության վարչության պետ
Ապրիլ 2002- օգոստոս 2002 «Յունիբանկ» ՓԲԸ գործադիր տնօրենի տեղակալ
Օգոստոս 2002- փետրվար 2003 «Յունիբանկ» ՓԲԸ «Կենտրոն» մասնաճյուղի կառավարիչ
Փետրվար 2003- մինչ օրս «Էյ-Էմ ընդ Ջի-Էյ Գրուպ» ՍՊԸ (անգ. «AM and GA group») հիմնադիր
Փետրվար 2005 - օգոստոս 2005 Արաբկիրի թաղապետարանում հարկային եկամուտների հաշվառման և գանձումների բաժնի պետ
Նոյեմբեր 2005 - հոկտեմբեր 2006 Հայաստանի վճռաբեկ դատարան ԴՆԽ քարտուղարության բյուջետային բաժնի պետ
Հոկտեմբեր 2006- 2013 Հայաստանի դատական դեպարտամենտում՝ ֆինանսաբյուջետային վարչության պետ
Հունիս 2013-հոկտեմբեր 2015 Հայաստանի սպորտի և երիտասարդության նախարարությունում՝ աշխատակազմի ղեկավար
Հոկտեմբեր 2015 - 2017 մարտ Հայաստանի կառավարության աշխատակազմ «Գնումների աջակցման կենտրոն» պետական ոչ առևտրային կազմակերպության պետ
Մարտ 2017 - Հայաստանի գնումների բողոքարկման խորհրդի անդամ
2020 թ․ փետրվարի 24-ից զբաղեցնում է Արարատբանկի գործադիր տնօրենի (վարչության նախագահի) պաշտոնը։


== Ընտանիք ==
Մհեր Անանյանն ամուսնացած է, ունի չորս դուստր։


== Պարգևներ և կոչումներ ==
Դատական ծառայության 1-ին դասի խորհրդական
2013 թվականին պարգևատրվել է «Գարեգին Նժդեհ» մեդալով


== Ծանոթագրություններ ==
Բերդաշենի պատմության և մշակույթի անշարժ հուշարձանների ցանկ (այլ կիրառումներ)

Բերդաշենի պատմության և մշակույթի անշարժ հուշարձանների ցանկ, կարող է վերաբերել՝

Բերդաշենի պատմության և մշակույթի անշարժ հուշարձանների ցանկ - ԼՂՀ Մարտունու շրջանի Բերդաշեն գյուղի պատմության և մշակույթի հուշարձանների ցանկ
Բերդաշենի պատմության և մշակույթի անշարժ հուշարձանների ցանկ - Շիրակի մարզի Բերդաշեն գյուղի պատմության և մշակույթի հուշարձանների ցանկ
Խոջաբեկ

Խոջաբեկ, հայաբնակ գյուղ Վրաստանի Բոգդանովկայի շրջանում։ Արևմուտքից սահմանակից է Բոգդանովկա ավանին, որից բաժանվում է Ագրիչայ գետով (սկիզբ է առնում Խանչալի լճից)։
Խոջաբեկ գյուղը գտնվում է Ախալքալաքից ուղիղ գծով 16 կմ հարավ-արևելք Խանչալի լճի արևելյան ափից 2 կմ հեռու։  Գյուղը հյուսիս արևմուտքից կից է Նինոծմինդա շրջկենտրոնին։ Գյուղի միջով ձգվում է Նինոծմինդա-Ախալքալաք մայրուղին։ Վերջինս գյուղը բաժանում է 2 թաղամասերի, որոնցից աջակողմյանը Ս. Սարգիս եկեղեցու շուրջը տարածված հին թաղն է։ Ներկիայիս բնակչության նախնիները գաղթել են Արևմտյան Հայաստանից 1830 թվականին՝ Կարին նահանգի Ձիթող, Քոշկ և Էրզրումից։ 1840-ական  թվականներին Խոջաբեկ գյուղում կառուցվել է Սբ. Սարգիս եկեղեցին։ Սրբատաշ քարով, արևմտյան ճակատից  բացված միակ մուտքով։ Եկեղեցին մի քանի անգամ ենթարկվել է վերանորոգման։ Այժմ եկեղեցու հոգևոր հովիվն է Տ. Արմաշ քահանա Պողոսյանը։ Գյուղում մինչ օրս պահպանվել է ջրաղացը։ Վերջինս սկսել է գործել գյուղի ձևավորման օրվանից ՝1960 թվականից։ Բնակիչներն առաջին հերթին կառուցել են ջրաղացը, որը հացահատիկային մշակաբույսերի հիմնական վերամշակման միջոցն է հանդիսացել։ Հին ջրաղացը գտնվում էր Խոջաբեկ գյուղի վերջնամասում՝ Ղաուրմա գյուղի հարևանությամբ։  Ջրաղացի քանդվելուց հետո գյուղի բնակիչները հին ջրաղացի քարերով կառուցել են նոր ջրաղաց՝ Խոջաբեկ գյուղի Ագրիչայ գետի վրա։ Ջրաղացի կառուցման գործում իրենց մասնակցությունն են ցուցաբերել Մեսրոպ Սահակյանը, Շմավոն, Լևոն և Սոս Ղարսլյանները։ 1963-1993 թվականներին գյուղի աշխատանքը կանգնեցվել է ՝ հանգեցնելով նրան, որ ջրաղացը քանդվել է։ 1993 թվականին Նինոծմինդայի բնակիչ Արամ Մոսոյանը սեփական ջանքերով վերանորոգել է ջրաղացը։ 
Խոջաբեկում առ այսօր պահպանված են կիկլոպյան շարվածքով հնագույն բերդի ավերակները։ Պահպանված ավերակները գտնվում են գյուղից 2,5 կմ արևմուտք հեռավորությամբ՝ Խանչալնի լճի հյուսիս-արևելյան ափամերձ մի բլրակի վրա։ Բլրակից ցած առ այսօր կանգուն է ՂԱԼԱՉԱ անվամբ հայտնի միջնադարյան գյուղատեղի ավերակները։ Պահպանված է նաև եկեղեցու և գերեզմանատան մնացորդներ։ 1985 թվականին տեղի հայերը եկեղեցու հիմքերի վրա մատուռ են կառուցել։ Մատուռի ներսում ագոցված է Ժ-ԺԱ դարերին բնորոշող խաչքար, որը ունի պարզ ոճավորում։ Մատուռի առջևի մասում կանգնեցված են 2 խոյաձև տապանաքարեր։
Բուրյաչիխա (գյուղ, Ախտիրկայի շրջան)

Բուրյաչիխա (ուկրաիներեն՝ Бурячиха), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Բուրյաչիխա գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Batushka

Batushka, լեհական բլեք մետալ խումբ։ Հիմանդրվել է 2015 թվականին։


== Պատմություն ==
Խումբը հիմնադրվել է 2015 թվականին՝ թողարկելով իրենց աշխատանքները Witching Hour Productions լեյբլում։ Խմբի առաջին երգը՝ «Yekteníya VII»-ը, հանրության կողմից ոչ մի լուրջ արձագանք չի ստացել։ Իսկ 2015 թվականի դեկտեմբերին նույն լեյբլում խումբը թողարկեց իր դեբյուտային ալբոմը՝ «Litourgiya», որը մեծ իրարանցում առաջացրեց ամբողջ աշխարհի բլեք-մետալի երկրպագուների մոտ։ Խմբի անդամների անունները դեռևս հայտնի չեն, հայտնի են ուղղակի իրենց կեղծանունները։ Witching Hour լեյբլը հաստատել է, որ Batushka խմբի անդամները եղել են մի շարք հայտնի խմբերի երաժիշտներ։


=== Ռուսաստանում և Բելառուսում կայանալիք համերգների չեղյալ հայտարարում ===
2016 թվականի ապրիլին հայտարարվել էր Batushka խմբի համերգի մասին Ռուսաստանի քաղաքներ Մոսկվայում և Սանկտ Պետերբուրգում։ Սկզբում համերգը չեղյալ հայտարարվեց Սանկտ Պետերբուրգում, իսկ ավելի ուշ Batushka-ն հայտարարեց, որ Պետերբուրգում հայտարարված համերգը կանցկացվի Մոսկվայում։ Հետագայում չեղյալ հայտրարվեցին այդ երկու համերգները։ Մի քանի ամիս անց չեղյալ հայտարարվեց նաև Մինսկում կայանալիք համերգը։ Ներկայիս դրությամբ համերգ կայացել է միայն Ուկրանիայի մայրաքաղաք Կիևում, մայիսի 28-ին։


== Կազմ ==
Քրիստափոր - կիթառ, բաս կիթառ, վոկալ
Մարտին - թմբկահար
Վարֆլոմեյ - վոկալ


== Սկավառակագրություն ==
Yekteníya VII (7" single) (2015 թվական)
Litourgiya (2015 թվական)


== Արտաքին հղումներ ==
Официальный сайт Batushka
Batushka на Facebook


== Ծանոթագրություններ ==
Միհրան Աղազարյան

Միհրան Կարապետի Աղազարյան (սեպտեմբերի 5, 1892(1892-09-05), Ալբիստան, Հալեպի վիլայեթ, Օսմանյան կայսրություն - հոկտեմբերի 11, 1933(1933-10-11), Բեյրութ, Լիբանան), սփյուռքահայ հասարակական գործիչ, հրապարակագիր, խմբագիր, մանկավարժ։


== Կենսագրություն ==
Ծնվել է սեպտեմբերի 5-ին, Զեյթունի Ալբիստան քաղաքում։ Սովորել է Կ. Պոլսի Ազգային կեդրոնական վարժարանում 1909–1914 թթ.։ Եղել է հնչակյան կուսակցության անդամ։


== Հոդվածներ ==
Հոդվածներ է տպագրել Կ. Պոլսի «Կայծ» ամսագրում։ 1915 թվականին աքսորվել է Դեր էլ-Զոր, իսկ պատերազմից հետո որպես ուսուցիչ աշխատել է Մարաշի ազգային վարժարանում և Մերձավոր Արևելքի որբանոցներում։ 1924 թվականից բնակվել է Բեյրութում։ 1926 թվականին, դաշնակցության դեմ բուռն պայքարի պայմաններում, ընտրվել է Լիբանանի ազգային գավառական ժողովի անդամ։
1921-1928 թվականներին ֆրանսիական գաղութային իշխանությունները բանտարկել են Աղազարյանին որպես առաջադեմ գործչի։ Աղազարյանը եղել է Լիբանանում լույս տեսնող «Լիբանան» և «Ժողովուրդ» թերթերի խմբագիր և դրանց էջերում պրոպագանդել է Խորհրդային Հայաստանի նվաճումները, սոցիալիզմի գաղափարները։ Հրատարակել է «Ինչպես կգողնան» 1926 թ., «Սիսի վերջին աթոռակալը և իր մեղապարտ գավառականը» 1926 թ. և այլ գրքեր։ Աղազարյանին սպանել են դաշնակցական տեռորիստները, 1933 թվականի հոկտեմբերի 11-ին, Բեյրութում։


== Ծանոթագրություններ ==
Ajax

AJAX՝ (Asynchronous JavaScript and XML), Համաշխարհային սարդոստայն տեխնոլոգիաների համակցված խմբի անվանում է, որը թույլ է տալիս տվյալների փոխանակում սպասառուի և սպասարկուի միջև, ֆոնային ռեժիմում, առանց վեբ էջի վերբեռնման և ցուցադրման/աշխատանքի խաթարման, հաճախ ավելի ինտերակտիվ և արագ դարձնելով վեբ ծրագրերը։
Չնայած անվանմանը, հարցումները պարտադիր չէ ասինխրոն են, իսկ տվյալները պարտադիր չէ XML ֆորմատով ներկայացնել։ Ավելին՝ այն հնարավոր է իրականացնել, ոչ միայն JavaScript-ով, այլ սկրիպտային լեզուների միջոցով, օրինակ VBScript, իսկ ի սկզբանե՝ 90-ականների կեսերին, նման մոտեցում իրականցվում էր JavaApplet-ների միջոցով։


== Օրինակներ ==
JavaScript օրինակՍովորական Ajax հարցման համար օգտագործվում է JavaScript-ով գրծված GET մեթոդը։
get-ajax-data.js

send-ajax-data.php:

jQuery օրինակՎերևի օրինակը JavaScript-ի jQuery գրադարանով։


== Աղբյուրներ ==


== Տես նաև ==
HTML
Զարուդիե (գյուղ, Կրեմենչուգի շրջան)

Անվան այլ կիրառումների համար տե՛ս՝ ԶարուդիեԶարուդիե (ուկրաիներեն՝ Заруддя), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Զարուդիե գյուղում բնակվում էր 140 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբուլֆաս Կարաև

Աբուլֆաս Կարաև (ադրբ.՝ Əbülfəs Qarayev, նոյեմբերի 13, 1956(1956-11-13), Բաքու, Ադրբեջանական ԽՍՀ, ԽՍՀՄ), ադրբեջանցի քաղաքական և պետական գործից է, Ադրբեջանի մշակույթի նախարարը;


== Կենսագրություն ==
Աբուլֆաս Մուրալ  օղլի  Կարաևը ծնվել է 1956 թվականի նոյեմբերի 13-ին Բաքվում։ 1963-1973 թվականներին սովորել է Բաքվիի 23 միջնակարգ դպրոցում։ 1973-1978 թվականներին սովորել է Ադրբեջանի Օտար Լեզուների մանկավարժական ինստիտուտում ստացել է բակալավրի աստիճան։ 1978 թվականին աշխատել է Սաաթլի շրջանի Մ. Ազիզբեկովի անվան միջնակարգ դպրոցում որպես անգլերենի ուսուցիչ։ Գիտությունների ազգային ակադեմիայում  1989-1992 թվականներին սովորել է ասպիրանտուրայում։ 1992 թվականի հունվարին ստացել է «փիլիսոփայական գիտությունների թեկնածուի» գիտական աստիճան։
Ամուսնացած է, ունի մեկ երեխա։


== Աշխատանքային գործունեություն ==
1992 թվականին նա աշխատել է Ռուսաստանի կառավարման ակադեմիայում որպես ուսուցիչ ոլորտում մարքեթինգի և կառավարման։
1992-1993 թթ. եղել է Բաքվի Քաղաքագիտության և սոցիալական կառավարման ինստիտուտի մշակութային հետազոտությունների ամբիոնի ավագ դասախոս։
1993-1994 թթ. աշխատել է «IMPROTEKS Commers» ընկերությունում որպես  տնօրեն։
1994-2001 թթ. եղել է Ադրբեջանի Հանրապետության երիտասարդության և սպորտի նախարար։
2001-2006 թթ. եղել է Ադրբեջանի Հանրապետության Երիտասարդության, Սպորտի և Զբոսաշրջության նախարար։
2006 - 2018 թթ. Եղել է Ադրբեջանի Հանրապետության Մշակույթի և Զբոսաշրջության նախարար։
2018 թվականին նշանակվել է Ադրբեջանի Հանրապետության մշակույթի նախարար։


== Պարգևներ ==


== Ծանոթագրություններ ==
Նոր սուրբծննդյան հեքիաթ

«Նոր սուրբծննդյան հեքիաթ» (անգլ.՝ Scrooged), ամերիկյան Ամանորյա ֆիլմ, Չարլզ Դիքենսի «Ամանորյա երգերի» ժամանակակից սատիրական տարբերակը։


== Սյուժե ==
Ամանոր է եկել…բայց այդ հրաշալի տոնի կախարդական ուժը ի վիճակի չէ հալեցնել որոշ ինքնասիրահարված մարդկանց սրտերի սառույցը։ Այդ մարդկանց թվին է պատկանում նաև Ֆրենկ Քրոսը։ Նա հարուստ է, ամենազոր է և անտարբեր է բացարձակապես ամեն-ինչի նկատմամբ, բացի իր փողերից։ Քրոսը հեռուստաալիքի սեփականատեր է, անխիղճ և սառնարյուն գործարար է, շատ դաժան հումորի զգացումով։ Ֆրենկը այն տղամարդկանցից է, ով կարող է հեշտությամբ փչացնել մարդկանց հիանալի տոնը։ Այդպիսի մարդկանց, բնականաբար, պետք է դաստիարակել, և որքան արագ, այդքան լավ։ Այդ դեպքում խաղի մեջ են մտնում գերբնական ուժերը։
Սուրբ Ծննդյան գիշերը Ֆրենկի «դաստիարակությամբ» զբաղվում են հատուկ այդ դեպքի համար ընտրված ուժեր. անցյալի ուրվականը՝ ուրախ տաքսիստը դժոխքից, ներկայի ուրվականը՝ առանց բարդույթների ժամանակակից փերին, և սարսափելի սակավախոս պատվիրակը ապագայից, ում գլխի փոխարեն գանգ է…


== Դերերում ==


== Սաունդթրեք ==
A&M Records-ը թողարկել է «Նոր սուրբծննդյան հեքիաթ»-ի սաունդթրեքը 1989 թվականին։ Այն ներառում է 9 երգ.


== Անվանակարգեր ==
1989 - առաջադրում «Օսկար լավագույն դիմահարդարման համար» մրցանակի (Թոմաս Բարմեն)
1990 - առաջադրում «Սատուրն» մրցանակաբաշխության լավագույն դերասան անվանակարգում (Բիլ Մյուրեյ)
1990 - առաջադրում «Սատուրն» մրցանակաբաշխության լավագույն ֆանտաստիկ ֆիլմ անվանակարգում
1990 - առաջադրում «Սատուրն» մրցանակաբաշխության լավագույն հատուկ էֆֆեկտներ անվանակարգում (Էրիկ Բրևվիգ)


== Ծանոթագրություններ ==


== Արտաքին հղումներ ==
«Նոր սուրբծննդյան հեքիաթ»(անգլ.) ֆիլմը Internet Movie Database կայքում
Էլսուորթի Երկիր

Էլսուորթի Երկիր (անգլ.՝ Ellsworth Land), Անտարկտիդայի արևմտյան տարածքի մի մասը՝ Բելինգսգաուզենի ծովի և Ռոնեի շելֆային սառցադաշտի միջև։ Սառցադաշտային ծածկույթի բարձրությունը 2009 մ է, սառցի հզորությունը՝ մինչև 3000 մ։ Կենտրոնում գտնվում է Էլսուորթ լեռները, Սենտինել լեռնաշղթան՝ Վինսոն զանգվածով (բարձրությունը մինչև 5140 մ, ամենամեծը Անտարկտիդայում)։


== Անվանում ==
Հայտնագործել է ամերիկացի բևեռախույզ Լինկոլն Էլսուորթը 1935 թվականին և կոչել իր հոր՝ Ջ․ Էլսուորթի անունով։


== Ծանոթագրություններ ==
Չերնոմին

Չերնոմին (ուկրաիներեն՝ Чорномин), գյուղ Ուկրաինայի Վիննիցայի մարզի Պեսչանկայի շրջանում։ Բնակավայրը նախկինում նաև անվանվել է Ռազբոյնոե, Չարնոմին։ Հիմնադրվել է 1835 թվականին։
2001 թվականի տվյալներով Չերնոմին գյուղում բնակվում էր 1 666 մարդ։ Բնակավայրը զբաղեցնում է 2593 կմ² տարածք։ Բնակչության խտությունը կազմում էր 642,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեսլա (չափման միավոր)

Անվան այլ կիրառումների համար տե՛ս՝ ՏեսլաՏեսլա (հայերեն նշանակումը՝ Տլ; միջազգային նշանակումը՝ T), Մագնիսական դաշտի ինդուկցիայի չափման միավոր Միավորների միջազգային համակարգում։ Այն հավասար է այն համասեռ մագնիսական դաշտի ինդուկցիային, որում մագնիսական ինդուկցիայի վեկտորին ուղղահայաց տեղակայված 1 մետր ուղիղ հաղորդիչի վրա, որով անցնում է 1 ամպեր հոսանքի ուժով հոսանք, ազդում է 1 Նյուտոն ուժ։
Միավորը անվանվել է գյուտարար Նիկոլա Տեսլայի պատվին։
Սերոբե Եղիկյան

Սերոբե Եղիկյան (մարտի 5, 1905(1905-03-05), Կարմրիք, Խոտորջուր, Օսմանյան կայսրություն - փետրվարի 11, 1971(1971-02-11), Միլան, Իտալիա), հայ քիմիկոս, դոկտոր։


== Գործունեություն ==
1919-1924 թվականներին սովորել է Վենետիկի Մխիթարյանների Մուրատ-Ռափայելյան վարժարանում։ 1929 թ. ավարտել է Միլանի համալսարանը։ Աշխատել է նույն համալսարանում՝ որպես պրոֆեսոր Քոնթարդիի օգնական։ Երկար տարիներ դե Անջելի Ֆրուա գործարանում եղել է գյուտարար քիմիկոս, այնուհետև ծառայել քիմիական հաստատությունում։ Քիմիայի և ատոմագիտությաև մասին գրել է բազմաթիվ արժեքավոր աշխատություններ, որոնցից հայերեն լույս է տեսել «Հյուլեական ռումբ» (1946 թ.) մենագրությունը։


== Ծանոթագրություններ ==
Բահիայի պալատ

Բահիայի պալատը, 19-րդ դարի վերջի պալատ է, որը գտնվում է Մարաքեշում, Մարոկկոյում։ Քաղաքի գլխավոր տեսարժան վայրերից մեկն է։


== Պատմություն ==
Պալատի շինարարության ճշգրիտ ժամկետներն անհայտ են։ Այն կառուցվել է երկու փուլով 1859-1867-ական թվականներին, Սուլթան Մարոկկո Մուհամմեդ IV-ի նախկին ստրուկ՝ Սի Մուսայի հրամանով։ Մարաքեշի մեդինայի հարավ-արևելյան մասում, կառուցվել է պալատի հյուսիսային մասը։
1894-1900 թվականներին Սայի Մուսայի որդին, Բա Ահմեդը, ով հոր մահվանից հետո դարձավ Սուլթան Աբդ ալ-Ազիզ IV-ի մեծ վեզիրը, կատարեց շինարարության երկրորդ փուլը` ընդարձակելով պալատական համալիրի հարավային մասը։ Բահ Ահմեդը շատ հարուստ ու հզոր էր, ինչը դուր չէր գալիս Սուլթանին, և 1900 թվականին Վեզիրի մահից անմիջապես հետո պալատը թալանում  է։ Տասներկու տարի անց ֆրանսիական գեներալ Մարշալ Լյոտը, ով ղեկավարում էր Մարոկկոյի ֆրանսիական գաղութը, վերակառուցեց պալատը և դարձրեց իր նստավայրը Մարաքեշում։
Ներկայումս շենքը բաց է այցելուների համար։ Կան համերգներ արաբա-անդալուզյան երաժշտության և արվեստի ցուցահանդեսներ։


== Նկարագրություն ==
Արդեն կառուցումը սկսելուց հետո հարևանությամբ ձեռք էին բերվում նոր հողամասեր, որի արդյունքում պալատական համալիրը կառուցվել է փուլերով և կորցրել հստակ պլանավորումը։ Համալիրի տարածքում, որը զբաղեցնում է գրեթե 8 հա տարածք, կան շատրվաններ և այգի, հասմիկի, նարնջի և բանանի ծառեր, ախոռ, մզկիթ և համամ։
Պալատի սենյակները զարդարված են մարմարով, կերամիկական սալիկներով և մայրիով։ Այս նյութերը բերվել են ամբողջ Հյուսիսային Աֆրիկայից։ Մարմարը բերվել է Մեկնեսից, որտեղ այն հավանաբար բերվել է Կարրարայից և, որը մինչ այդ զարդարել է Մուլեյ Իսմայիլ պալատը կամ Էլ Բադիի պալատը։ Մայրին բերված էր Միջերկրական Ատլասից, իսկ տերակոտան `Թետուանից։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Photos of Bahia Palace
(315) Կոնստանցիա

(315) Կոնստանցիա (անգլ.՝ Constantia), աստերոիդ աստերոիդների հիմնական գոտում։ Հայտնաբերվել է 1891 թվականի սեպտեմբերի 4-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,241597 ա. մ., առավելագույնը մոտենում է 1,8657 ա. մ. հեռավորության վրա և հեռանում 2,6175 ա. մ.։ Արեգակի շուրջ մեկ ամբողջական պտույտ է կատարում 1225,84 երկրային օրվա ընթացքում, իր ուղեծրով շարժվելով միջինում 0,293676 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,43° անկյուն։
Կոնստանցիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(315) Կոնստանցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սյույչժոու

Սյույչժոու (չինարեն՝ 徐州), քաղաք Չինաստանի արևելքում, Ցզյանսու նահանգում։ Մոտ 8,6 միլիոն բնակչությամբ (2010)։ Երկաթուղային կարևոր հանգույց է։ Զարգացած է մետալուրգիան, լեռնային սարքավորումների արտադրությունը, բամբակեղենի և սննդի արդյունաբերությունը․, արհեստագործությունը։


== Ծանոթագրություններ ==
Բվիկ

Բվիկ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։ Բնակիչներից ոմանք տեղափոխվել են Ազատանի։ Բվիկից գաղթած Ափրիկյանների տոհմը տեղափոխվել է և հիմնել ներկայումս կանգուն Արևշատ գյուղը, որի տարածքում մինչ այդ բնակվում էին քրդեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Աստերոիդների ցանկ (12301-12400)

Աստերոիդների ցանկ (12201-12300)  • Աստերոիդների ցանկ  • Աստերոիդների ցանկ (12401-12500)
 Աստերոիդների ցանկ (12201-12300)  • Աստերոիդների ցանկ  • Աստերոիդների ցանկ (12401-12500)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Սերգո Փիրուզյան

Փիրուզյան Սերգո (Սերգեյ) Ասլանի (1872, Հաղպատ–1918, Բաքու), բանվոր հեղափոխական, Անդրկովկասում հեղափոխական շարժումների մասնակից։ Կոմունիստական կուսակցության անդամ 1903 թվականից։ Պատանի հասակից ընդգրկվել է սովետական-դաշնության շարժման մեջ։ 1903 թվականի ամռանը մտել է Հաղպատի լենինյան–իսկրայական կազմակերպության շարքերը և մասնակցել տեղի գյուղացիների 1903 թվականի նոյեմբերյան հակացարական ելույթին։ Աշխատելով Ալավերդու պղնձաձուլական գործարանում՝ Փիրուզյանը մասնակցել է Ալավերդում բոլշևիկյան կազմակերպության ստեղծմանը, 1905 թվականի նոյեմբերյան, 1906 թվականի օգոստոսյան գործադուլներին, ՌՍԴԲԿ Բորչալուի կազմակերպության 1906–1907 թվականների կոնֆերանսներին, ընտրվել գործադուլային կոմիտեների կազմում, որի համար հեռացվել է աշխատանքից և աքսորվել Լոռուց։ 1906 թվականից աշխատել է Բաքվի Բալախանիի նավթահանքերում, սերտ կապերի մեջ է եղել Ստ․ Շահումյանի, Պ․ Ջափարիձեի, Ս․ Ա․ Փիրուզյան Մ․ Մելիքյանի հետ, 1914 թվականին ձերբակալվել է, սակայն բանվորների պահանջով ազատ արձակվել։ Փիրուզյանը Բաքվի կոմունայի ստեղծման ու ամրապնդման առաջամարտիկներից էր։ Կոմունայի անկումից հետո մի խումբ բանվորների հետ կազմակերպել է զենքի պահեստների պաշտպանությունը, որի ընթացքում և զոհվել է։
Կաստել Սան Ջորջո

Կաստել Սան Ջորջո (իտալերեն՝ Castel San Giorgio), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 12 635 մարդ, բնակչության խտությունը կազմում է 972 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 84083, հեռախոսային կոդ՝ 081։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բուլատ Օկուջավայի հուշարձան (Մոսկվա)

Բուլատ Օկուջավայի հուշարձան, խորհրդային ​​բանաստեղծ, երգահան, գրող, վիպասան և սցենարիստ Բուլատ Օկուջավայի հիշատակին նվիրված հուշարձան։


== Պատմություն ==
2002 թվականի մայիսի 9-ին Մոսկվայի Արբատ փողոցի և Պլոտնիկով նրբանցքի հատման վայրում բացվել է Բուլատ Օկուջավայի հուշարձանը։ Բացման արարողության օրը համընկել է Հայրենական մեծ պատերազմի հաղթանակի տոնի (Օկուջավան եղել է Հայրենական մեծ պատերազմի մասնակից ) և գրող, երգահանի ծննդյան 78-րդ տարելիցի հետ։


== Տվյալներ ==
Հուշահամալիրը իրենից ներկայացնում է փոքրիկ այգի, որտեղ անցել է Օկուջավայի մանկությունը։ Այն կառուցված է երկու կամարներից և երգահան, գրողի 2.5 մետր բարձրությամբ բրոնզաձույլ արձանից, սեղանից և երկու նստարաններից։


== Հեղինակներ ==
Քանդակագործ՝ Գեորգի Ֆրանգուլյան
ճարտարապետներ՝ Իգոր Պոպով, Վալենտին Պրոշլյակով


== Ծանոթագրություններ ==


== Արտաքին հղումներ ==
На Арбате открыт памятник Булату Окуджаве
Первый канал. На Арбате открыт памятник Булату Окуджаве
Библиотека Риа Archived 2014-10-10 at the Wayback Machine.
Радио Свобода. Открытие памятника Булату Окуджаве
Сайт Георгия Франгуляна Archived 2014-10-29 at the Wayback Machine.
Վորշխոտեն

Վորշխոտեն (հոլ.՝ Voorschoten ( արտասանություն)), համայնք Նիդերլանդների Հարավային Հոլանդիա մարզում։ Տարածքը 11,21 կմ² է, բնակչությունը՝ 22.762 (2011 թ.)։ Մեկ շնչի տարեկան միջին եկամուտը 16.100 եվրո է։
Հայաստանի զինված ուժերի զինանշան

2001 թվականի հունվարի 23-ին Հայաստանի Նախագահ, Զինված ուժերի գլխավոր հրամանատար Ռոբերտ Քոչարյանը հաստատեց Հայաստանի զինված ուժերի զինանշանը։


== Կառուցվածք ==
Զինանշանը պատկերված է վերևում՝ ուղղանկյուն, ներքևում՝ կիսաշրջանաձև վահանի վրա։ Վերին եզրում հորիզոնական կապույտ ֆոնի վրա սպիտակ տառերով գրված է՝ «ՀԱՅԱՍՏԱՆ», ներքևում՝ կիսաշրջանին համապատասխան՝ կապույտ գույնով «ԶԻՆՎԱԾ ՈՒԺԵՐ» բառերը։
Վահանի մնացյալ դաշտը զինանշանային (հերալդիկ) տարրերով կազմված է հետևյալ պատկերային մասերից. Կենտրոնում պատկերված է թևատարած արծիվ՝ գլխով դեպի աջ շրջված, արծվի յուրաքանչյուր թևը բաղկացած է յոթական փետուրից (7 թիվը խորհրդանշում է արարչական շաբաթվա օրերի թիվը, կարող է արծվի գլխի հետ հասկացվել նաև պատմական Հայաստանի 15 նահանգները)։


=== Արծիվ ===
Արծիվն իրականացված է մուգ կապույտ գույնով և կենտրոնական կերպար է զինանշանի վրա։ Խորհրդանշում է ուժ, հզորություն, խորաթափանցություն, սլացք, կամք։ Արծվի գլուխը պատկերված է արևի կլոր սկավառակի վրա, որը նույնպես իմաստավորվում է. քանի դեռ կա արևը, կլինեն նաև Հայաստանն ու Հայոց զինված ուժերը։ Արևի ճառագայթների վրա, արծվի թևերի բացվածքի մեջ պատկերված է Հայաստանի պետական խորհրդանիշ եռագույն դրոշը, որը հավաստում է, որ Հայաստանի զինված ուժերը գտնվում են պետության հովանու ներքո։ Արծվի մարմինը կազմում է հայկական կլոր վահանը՝ իրականացված ծիրանագույնի մուգ ու բաց երանգներով։


=== Վահան ===
Վահանը խորհրդանշում է, որ զինված ուժերը երկրի գոյության պատվարն ու պահապանն են։ Վահանի ներսում պատկերված է հավասարաթև խաչ, որ մեր քրիստոնեական ժառանգորդության ու հավատի առհավատչյան է։


=== Սուր ===
Զինանշանային վերջին տարրը սուրն է։ Այն հորիզոնական դիրքով գտնվում է վահանի տակ։ Աջ կողմում երևում է սրի կոթը, ձախ կողմում՝ սրի ծայրահատվածը։ Սուրը խորհրդանիշն է մշտարթուն վիճակի և հանուն հայրենյաց պատրաստ է իջնել թշնամու գլխին։ Զինանշանային պատկերագրության առումով, իր երևացող հատվածներով, սրի մասերը նաև խորհրդանշում են արծվի ճանկերը՝ ամբողջացնելով արծիվ-զինված ուժեր խորհրդանիշը։


== Հեղինակներ ==
Նկարիչներ Ռուբեն Արուտչյանը և Գագիկ Աբրահամյանը։


== Տես նաև ==
Հայաստանի զինված ուժեր
Հայաստանի զինանշան
Զինանշան
Տահիտի

Տահիտի, (ֆր.՝ Tahiti), հրաբխային կղզի Խաղաղ օվկիանոսում, Ֆրանսիական Պոլինեզիայում։ Ամենախոշորն է Ընկերության կղզիներում։ Ֆրանսիական տիրույթ է։ Տարածությունը 1042 Կմ² է, բնակչությունը՝ 95, 6 հազար (1977 թվականի տվյալներով)։ Վարչական կենտրոնը և գլխավոր նավահանգիստը՝ Պապեետե։ Բնակչության մեծամասնությունը տահիտցիներ են։ Բնակվում են նաև չինացիներ, ֆրանսիացիներ են։ Պաշտոնական լեզուն ֆրանսերենն է, կրոնը՝ քրիստոնեությունը։ Կղզին բաղկացած է լեռնային երկու զանգվածից (բարձրությունը՝ մինչե 2241 մ)։ Կազմված է բազալտներից։ Կլիման արևադարձային, ծովային է։ Տարեկան տեղումները 1400 մմ են։ Կան խոնավ արևադարձային անտառներ, մերձափնյա հարթավայրերում՝ կոկոսյան արմավենու, բանանի, շաքարեղեգի, վանիլի, արքայախնձորի պլանտացիաներ։ Մշակում են տարո, յամս, բաթաթ։ Արդյունահանում են մարգարիտ։


== Ծանոթագրություններ ==
(2421) Նինինգեր

(2421) Նինինգեր (անգլ.՝ Nininger), աստերոիդ աստերոիդների գոտու արտաքին մասում։ Հայտնաբերվել է 1979 թվականի հոկտեմբերի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,236143 ա. մ., առավելագույնը մոտենում է 3,0875 ա. մ. հեռավորության վրա և հեռանում 3,3848 ա. մ.։ Արեգակի շուրջ մեկ ամբողջական պտույտ է կատարում 2126,38 երկրային օրվա ընթացքում, իր ուղեծրով շարժվելով միջինում 0,169302 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2421) Նինինգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իրավունք (այլ կիրառումներ)

Իրավունք, կարող է վերաբերել՝

Իրավունք - հասարակական հարաբերությունների կարգավորիչներից մեկը, որը առաջացել է հասարակության շերտավորմանը զուգընթաց՝ դասակարգային հարաբերությունների ծագման ընթացքում՝ որպես տիրող դասակարգի՝ օրենքի աստիճանի բարձրացված կամքի դրսևորում, որն սկզբում արտահայտվել է սովորույթներում, հետագայում դարձել օրենք
Իրավունք - քաղաքական եռօրյա թերթ։ Լույս է տեսել 1885 թվականին, Վառնայում՝ հայերեն, ֆրանսերեն
Իրավունք - հասարակական-քաղաքական եռօրյա, ապա՝ շաբաթաթերթ։ Լույս է տեսել 1896-1911 թվականներին, Վառնայում
Մագնիսակառուցվածքային վերլուծություն

Մագնիսակառուցվածքային վերլուծություն, մետաղից կամ մետաղական համաձուլվածքից պատրաստված կիսաֆաբրիկատների և շինվածքների կառուցվածքի հետազոտման ու հսկման եղանակների համախումբ։ Հիմնված է ֆեռոմագնիսական նյութի մագնիսական բնութագրերի և կառուցվածքի միջև եղած կապի օգտագործման վրա։ Գլխավորապես կիրառվում է ջերմամշակումից հետո պողպատի և թուջի մեխանիկական հատկություններն ու կառուցվածքը որոշելու համար։ Լայն գործածություն ունեն ինդուկցիոն դիֆերենցիալ սխեմայով աշխատող սարքերը, որոնց օգնությամբ փորձարկվող պողպատե դետալի մագնիսական հատկությունները համեմատվում են իբրև էտալոն ընդունված նորմալ կառուցվածքով դետալի մագնիսական հատկությունների հետ։ Այդ սարքերի անսխալ աշխատանքի անհրաժեշտ պայմանը փորձարկվող նմուշների ձևի ու չափերի անփոփոխ լինելն է, մի բան, որ պարտադիր չէ կոերցիտիվ ուժի համեմատական չափման սկզբունքով աշխատող սարքերի համար։ Մետաղի տեքստուրայի հետազոտությունը հիմնված է մագնիսական հատկությունների անիզոտրոպության ն տեքստուրայի կապի վրա։ Մագնիսական անիզոտրոպությունը կարող է չափվել սովորական բալիստիկ մեթոդով կամ, այսպես կոչված, մագնիսական ուժաչափի մեթոդով, որը հիմնականում կիրառվում է գլոցվածքի տեքստուրայի հետազոտման համար։ Կարծր համաձուլվածքներում տեղի ունեցող ֆազային փոխակերպումների հետ կապված պրոցեսներն ուսումնասիրելիս օգտվում են նմուշի հագեցման մագնիսացվածության չափման մեթոդից։ Եթե նախապես հայտնի է յուրաքանչյուր ֆազի հագեցման մագնիսացվածությունը, կարելի է որոշել նաև ֆազերի քանակական հարաբերակցությունը։ Մագնիսակառուցվածքային վերլուծությունը կիրառվում է նաև գունավոր մետաղների համաձուլվածքներում ֆեռոմագնիսական մասնիկների առկայության ստուգման, ապարներում ֆեռոմագնիսական բաղադրիչների հայտնաբերման, պարամագնիսական և դիամագնիսական միացությունների քիմիական բաղադրության հետազոտման համար։
Մրակովո (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ՄրակովոՄրակովո (ռուս.՝ Мраково, բաշկիրերեն՝ Мораҡ), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 752 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուկա (Էստոնիայի շրջան)

Անվան այլ կիրառումների համար տե՛ս՝ Պուկա (այլ կիրառումներ)Պուկա շրջան (էստ․՝ Puka vald), շրջան Էստոնիայի Վալգամաա նահանգում։ Շրջանի կենտրոնն է Պուկա գյուղական ավանը։


== Բնակչություն ==
2010 թվականի տվյալներով շրջանում բնակվում էին 1786 մարդ։ Բնակչության խտությունը շրջանում կազմում էր 8,89 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Հրաչյա (այլ կիրառումներ)

Հրաչյա, կարող է վերաբերել՝

Հրաչյա - Հայոց թագավոր մ.թ.ա. մոտ 630-590-ին
Հրաչյա - հայկական արական և իգական անուն
Հրաչյա - հայ դերասանուհի
Աննա Լինդի սպանություն

Աննա Լինդի սպանություն (2003 թվականի սեպտեմբերի 10), հարձակում, որի հետևանքով սպանվել Է Շվեդիայի արտաքին գործերի նախարար Աննա Լինդը։


== Սպանություն ==

2003 թվականի սեպտեմբերի 10-ին Ստոկհոլմի կենտրոնում գտնվող Աննա Լինդի սուպերմարկետում մահափորձ էր կատարվել։ Հարձակվողը դանակով մի քանի հարված է հասցրել նրան, ինչից հետո դիմել է փախուստի։ Լինդը տեղափոխվել է Կարոլինյան հիվանդանոց, որտեղ բժիշկները մի քանի ժամ պայքարել են նրա կյանքի համար։ Սակայն սեպտեմբերի 11-ի վաղ առավոտյան նա մահացել է ստացած վնասվածքներից։ Սպանության մեղադրանք է առաջադրվել Շվեդիայի 24-ամյա քաղաքացու՝ սերբ ներգաղթյալների որդի Միխայլո Միխայլովիչին։ Մեղադրյալն ընդունել է իր մեղքը՝ հայտարարելով, որ լսել է ձայներ, որոնք նրան հրահանգել են սպանել Լինդին։ Նա դատարանի կողմից դատապարտվել է ցմահ ազատազրկման, չնայած նրան, որ ավելի վաղ հոգեկան հիվանդ է ճանաչվել։


== Տես նաև ==
Ուլոֆ Պալմեի սպանություն


== Ծանոթագրություններ ==


== Արտաքին հղումներ ==
ГИБЕЛЬ АННЫ ЛИНД
Признание убийцы Анны Линд
Десятая годовщина смерти Анны Линд
Частная смерть Анны Линд
Կարաթոդոր

Կարաթոդոր, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ուլուկուլևո

Ուլուկուլևո (ռուս.՝ Улукулево, բաշկիրերեն՝ Олыҡол), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2006 թվականին գրանցված տվյալներով կազմում էր 4537 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերմանա-չեռնոգորական հարաբերություններ

Գերմանա-չեռնոգորական հարաբերություններ (գերմ.՝ Deutsch-montenegrinische Beziehungen), դիվանագիտական հարաբերությունները Գերմանիայի Դաշնային Հանրապետության և Չեռնոգորիայի միջև։
Չեռնոգորիայի և Գերմանիայի Դաշնային Հանրապետության միջև դիվանագիտական հարաբերությունները հաստատվել են 2006 թվականի հունիսի 14-ին կնքված համաձայնագրով՝ այն բանից հետո, երբ Չեռնոգորիան և Սերբիան դարձան միմյանցից անկախ պետություններ։
Ներկայումս Պոդգորիցայում գործում է Գերմանիայի արտակարգ և լիազոր դեսպանություն, իսկ Բեռլինում՝ Չեռնոգորիայի դեսպանություն։ Ավելին՝ Գերմանիայի Ֆրանկֆուրտ քաղաքում գործում է նաև Չեռնոգորիայի պատվո հյուպատոսություն։
Գերմանիան և Չեռնոգորիան իրար կողքի կռվել են Աֆղանստանի պատերազմում՝ որպես խաղաղապահ ուժեր։ Ե՛վ Գերմանիան, և՛ Չեռնոգորիան Եվրոպայի անվտանգության և համագործակցության կազմակերպության և Միավորված Ազգերի Կազմակերպության ակտիվ անդամներ են։
Չեռնոգորիան միտումներ ունի միանալու Եվրոպական Միությանը, որին աջակցում է Գերմանիայի կառավարությունը։


== Արտաքին հղումներ ==
Չեռնոգորիայի հետ Գերմանիայի հարաբերությունների դաշնային պաշտոնական ծառայություն
Պոդգորիցայում Գերմանիայի դեսպանատուն
Բեռլինում Չեռնոգորիայի դեսպանատուն
Կորիժա

Կորիժա (ռուս.՝ Корыжа), գետ Ռուսաստանում, հոսում է Կալուգայի մարզում և Մալոյարոսլավեցկի շրջանում։ Գետաբերանը տեղակայված է Լուժա գետի աջ ափին 14 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100612110000022257
Հիդրոլոգիական ուսումնասիրությունների կոդը - 110002225
Ավազանի կոդը - 09.01.01.006
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կաշկարովո (գյուղ, Չեկմագուշևսկի շրջան)

Անվան այլ կիրառումների համար տե՛ս՝ ԿաշկարովոԿաշկարովո (ռուս.՝ Кашкарово, բաշկիրերեն՝ Ҡашҡар), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 148 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բժիշկ (այլ կիրառումներ)

Բժիշկ, կարող է վերաբերել՝

Բժիշկ - բարձրագույն բժշկական կրթությամբ մասնագետ
Բժիշկ - բժշկագիտական և առողջապահական ամսագիր
Բժիշկ - բժշկական և առողջապահական ամսաթերթ
Ketchapp

Ketchapp SARL, ֆրանսիական ընկերություն, որը զբաղվում է բջջային սարքերի համար նախատեսված խաղերի մշակմամբ։ Տեղակայված է Փարիզում։ Ընկերությունը հիմնադրվել է 2014 թվականին Անտոնի և Միշել Մարկոս եղբայրների կողմից։ Նույն թվականին ընկերությունը թողարկեց հայտնի 2048 խաղի իրենց տարբերակը։ Ketchapp-ը հիմնականում զբաղվում է այլ մշակողների կողմից թողարկված պատահական խաղերի վերամշակմամբ։ Երբ 2016 թվականին ընկերությունը գնվեց Ubisoft-ի կողմի, այն ուներ ավելի քան 700 միլլիոն ներբեռնում։ 


== Պատմություն ==
Ketchapp ընկերությունը հիմնադրվել է 2014 թվականին Անտոնի և Միշել Մարկոս եղբայրների կողմից, Փարիզում։ 
2014 թվականի մարտին, ընկերությունը կլոնավորեց Գաբրիել Չիրուլլի հայտնի 2048 գլուխկոտրուկ խաղը և թողարկեց iOS օպերացիոն համակարգի համար, որը պարունակում է գովազդ և ներքին գնումների համակարգ։ Այն շատ կարճ ժամանակում սկսեց գլխավորել App Store-ի աղյուսակները։ Ketchapp-ը սկսեց հայտիություն ձեռք բերեց հայտի խաղերի իր տարբերակները վերամշակելով, ինչպես օրինակ՝ 2013 թվականին թողարկված Flappy Bird խաղի Run Bird Run տարբերակը։ 
2015 թվականի փետրվարին, ընկերությունը թողարկեց ZigZag խաղը, որը ըստ ընկերության նշումների չէր համարվում ոչ մի խաղի կլոնը, սակայն 2015 թվականին Mudloop ընկերությունը հայտարարեց, որ ZigZag-ը համարվում է իր Zig Zag Boom խաղի տարբերակը։ Ketchapp ընկերությունը մերժեց այս վարկածը։ 
2016 թվականին Քրիստիան Կալդերոն միացավ Ketchapp ընկերությանը։ 
2017 թվականին, Ketchapp ընկերությունն արդեն թողարկել էր 137 խաղ , ներառված նաև Jelly Jump խաղը։ 2016 թվականի սեպտեմբերի 26-ին, ընկերությունը գնվեց ֆրանսիական Ubisoft ընկերության կողմի։ 


== Ծանոթագրություններ ==


== Արտաքին հղումներ ==
http://www.ketchappgames.com/ Ketchapp. պաշտոնական կայք
Հալդոր Լաքսնես

Հալդոր Կիլյան Լաքսնես (իսլ.՝ Halldór Kiljan Laxness), ծննդյան անունը՝ Հալդոր Գվյուդյոունսոն (իսլ.՝ Halldór Guðjónsson, ապրիլի 23, 1902(1902-04-23)[…], Ռեյկյավիկ, Իսլանդիա, Դանիա - փետրվարի 8, 1998(1998-02-08), Mosfellsbær, Իսլանդիա), իսլանդացի գրող, արձակագիր, դրամատուրգ։ Միակ իսլանդացին է, որ 1955 թվականին արժանացել է գրականության Նոբելյան մրցանակի («իր ստեղծագործությունների հսկայական էպիկական ուժի համար, որը վերածնել է հին իսլանդական սագաների մեծ ու ինքնատիպ արվեստը»)։ Համաշխարհային խորհրդի գրական մրցանակի դափնեկիր է։ Կաթոլիկ է, սոցիալիստ։


== Ստեղծագործություններ ==
Ստեղծագործական վերելք է ապրել 1930-50-ականներին, այդ թվականների ակնառու գործերից են «Սալկա Վալկա» երկերգությունը (1931-1932), «Աշխարհի լույսը» քառահատորը (1937-1940), «Իսլանդական զանգակ» եռահատորը (1943-1946)։ Հակառազմական թեմայի են նվիրված Լաքսնեսի «Ատոմային բազան» (1948) և «Հերպլա։ Ասք հերոսների մասին» վեպերը (1952)։ Գրել է նաև «Վերադարձված դրախտ» (1960), «Քրիստոնեությունը սառցադաշտի ստորոտին» (1968), «Խոսք աստծո շնորհի մասին» (1972) վեպերը։ 70-ականների կեսերին Լաքսնեսը գրել է ինքնակենսագրական եռերգություն մանկության ու պատանեկության տարիների մասին` «Հարազատ տան մոտի մարգագետնում» (1975), «Ես երիտասարդ էի» (1976), «Պատմվածք յոթ իմաստունների մասին» (1978) գործերը։
Լաքսնեսը նաև հայտնի է կարճ արձակի ոլորտում, պատմվածքների հինգ ժողովածուների հեղինակ է։ Դրամատուրգիայի ասպարեզում առաջին անգամ հանդես է եկել դեռևս 1934 թվականին «Կարճ միացում» պիեսով։
Նրա մի շարք ստեղծագործություններ բեմադրվել են թատրոններում և կինոնկարների վերածվել։
ԽՍՀՄ այցելությունների մասին գրել է «Ճանապարհ դեպի Արևելք» և «Ռուսական հեքիաթ» գրքերը։


== Ծանոթագրություններ ==
Գրիգորևսկոե (այլ կիրառումներ)

Գրիգորևսկոե, կարող է վերաբերել՝

Գրիգորևսկոե - գյուղ Ռուսաստանի Յարոսլավլի մարզի Յարոսլավսկի շրջանի կազմում։
Գրիգորևսկոե - գյուղ Ռուսաստանի Պերմի երկրամասի Նիտվենսկի շրջանի կազմում։
Գրիգորևսկոե - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բարձրավան

Բարձրավան, գյուղ Հայաստանի Սյունիքի մարզում, մարզկենտրոնից 57 կմ հյուսիս, Որոտան գետի բարձրադիր աջափնյակում, գեղատեսիլ սարավանդի վրա։ Բարձրությունը ծովի մակարդակից մոտ 1500-1520 մ է, հեռավորությունը մարզկենտրոնից 57 կմ հս., hեռավորությունը Գորիս քաղաքից՝ 33 կմ։
Մինչև 1931 թվականի Զանգեզուրի երկրաշարժը գյուղը գտնվում էր Որոտանի աջ զառիվեր կողին։ Երկրաշարժի հետևանքով գյուղն ավերվել է (զոհվել է 49 մարդ) և նորը կառուցվել է սարավանդի վրա։
Երիցաթումբ անունով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։
Բարձրավան է վերանվանվել 1940 թվականին։


== Բնակչություն ==
Նախնիների մի մասը 1866 թ. այստեղ են եկել Շինուհայրից։
Ըստ Ազգային վիճակագրական ծառայության 2011 թվականին կատարած մարդահամարի տվյալների գյուղի մշտական բնակչությունը կազմում է 146 մարդ, առկա բնակչությունը` 105 մարդ ։
Բարձրավանի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, դաշտավարությամբ, այգեգործությամբ և բանջարաբուծությամբ։


== Պատմամշակութային կառույցներ ==
Բարձրավանում և շրջակայքում կան հին գյուղատեղիներ։
Գյուղի տարածքում են գտնվում Ս. Հռիփսիմե (վերականգնված XIX դարում), «Քրատակի սուրբ Մինաս» (կառուցված 1821 թ.) եկեղեցիները, «Բղենո-Նորավանքի» հուշարձանների համալիրը (939 թ.), Պաշարաջուր և Մաճ կոչված հին գյուղատեղիները։


== Տես նաև ==
Բարձրավանի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Կալինինսկոե (այլ կիրառումներ)

Կալինինսկոե, կարող է վերաբերել՝

Կալինինսկոե - ավան Ուկրաինայի Սումիի մարզի Լիպովա Դոլինայի շրջանում
Կալինինսկոե - գյուղ Ռուսաստանի, Բաշկորտոստան հանրապետության Իգլինսկի շրջանի կազմում
Դալաս շրջան (Տեխաս)

Անվան այլ կիրառումների համար տե՛ս՝ Դալաս շրջան (այլ կիրառումներ)Դալաս շրջան (անգլ.՝ Dallas County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 2 412 827 մարդ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 2 368 139 մարդ։ Շրջկենտրոնն է Դալաս բնակավայրը։


== Պատմություն ==
Դալաս շրջանը պաշտոնապես կազմավորվել է 1846 թվականին Նակոդոչես և Ռոբերտսոն շրջանների որոշ մասերից։ Շրջանն իր անվանումը ստացել է ԱՄՆ 11-րդ փոխնախագահ Ջորջ Դալասի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Դալաս շրջանի ընդհանուր մակերեսը կազմում է 2352 կմ², որից 2279 կմ²-ն զբաղեցնում է ցամաքը, իսկ 75 կմ²-ն կամ 3,19 %-ը՝ ջրային տարածքները։


=== Հարևան շրջաններ ===
Դենտոն շրջան (հյուսիս-արևմուտք)
Ջոնսոն շրջան (հարավ-արևմուտք)
Քաուֆման շրջան (արևելք)
Քոլին շրջան (հյուսիս)
Ռոքուոլ շրջան (հյուսիս-արևելք)
Թերանտ շրջան (արևմուտք)
Էլիս շրջան (հարավ)


== Բնակչություն ==
Բնակչության թիվը 2010 թվականի դրությամբ կազմում էր 2 368 139 մարդ։ Առկա էր 807,621 տնային տնտեսություն, 533,837 ընտանիք։ Բնակչության խտությունը կազմում էր 974 մարդ/կմ²։ Հաշվվում էր 854,119 բնակելի շինություն՝ 375 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 53,54 %, աֆրոամերիկացիներ – 22,30 %, բնիկ ամերիկացիներ (հնդկացիներ) – 0,10 %, ասիացիներ – 5,15 %, խաղաղօվկիանոսյան կղզիների բնակիչներ – 0,06 %, այլ ռասաների ներկայացուցիչներ – 14,04 %, երկու կամ ավելի ռասաների ներկայացուցիչներ – 2,70 %: Իսպանախոսները կամ լատինոամերիկացիները կազմում են բնակչության 38,30 %–ը (անկախ ռասայից)։
Բնակչության տարիքային կազմը հետևյալն էր՝ 27,90 % - մինչև 18 տարեկան, 10,70 % - 18-24 տարեկան, 34,40 % - 25-44 տարեկան, 18,90 % - 45-64 տարեկան և 8,10 % - 65 և ավելի բարձր։ Շրջանի բնակչի միջին տարիքը 31 տարեկան է։ Յուրաքանչյուր 100 կնոջը բաժին է ընկնում 99,80 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 98,00 տղամարդ։ 
Բնակչության աճի դինամիկան ըստ տարեթվերի․


== Պատկերասրահ ==


== Ծանոթագրություններ ==
Վիտամին P

Վիտամին P (ռուտին, թափանցիկության գործոն, բիոֆլավոնոիդներ և պոլիֆենոլներ), P-ն կազմված է բենզպիրենի օղակից, ֆենոլի հիդրօքսիլներից և տարբեր շաքարների մնացորդներից։ Ներկայումս «վիտամին P» հասկացությունը միավորում է բիոֆլավոնոիդների (կատեխինների, ֆլավոնների) ընտանիքը։ Սրանք բուսական պոլիֆենոլային միացությունների μազմազան խմբեր են, որոնք ազդում են անոթների թափանցիկության վրա և գործում վիտամին C-ի հետ։ Վիտամին C-ի դեղանյութը ռուտինի հետ կոչվում է ասկոռուտին։


== Աղբյուրները ==
Վիտամին P կա ընկույզում, հնդկացորենում, թեյի տերևում (մասնավորապես կանաչ թեյի), ցիտրուսներում, բրինձ, երիցուկում, խնձորում, լոբազգիներում, բազուկում, սխտորում, կարմիր գինիում։


== Օրվա պահանջը ==
Դեռևս պարզաբանված չէ, մոտավորապես համարվում է 50-100 մգ-ը։


== Վիտամինի կենսաբանական դերը ==
Կայունացնում է շարակցական հյուսվածքի միջբջջային մատրիքսը և փոքրացնում է մազանոթների թափանցիկությունը։
Հակաօքսիդանտ է (-SH, վիտամին C)։
Ցավազրկող է, նվազեցնում է թրոմբոցիտների ագրեգացիան։
Համարվում է հակաքաղցեկեղային և հակաաթերոսկլերոտիկ։


== Վիտամինի կլինիկական արտահայտությունը ==
Հիպովիտամինոզը բնութագրվում է լնդերի արյունահոսությամբ, ենթամաշկի կետային արյունազեղումներով, ընդհանուր թուլությամբ, հյուծվածությամբ և վերջույթների ցավերով։


== Աղբյուրներ ==
Կենսաքիմիա, Հ.Գ Վահրադյան Մ.Ի Աղաջանով
Արխիպո-Օսիպովկա

Արխիպո-Օսիպովկա (ռուս.` Архипо-Осиповка), հայաբնակ գյուղ Ռուսաստանի Կրասնոդարի երկրամասի Գելենջիկի քաղաքային օկրուգի կազմում, Գելենջիկ քաղաքից 60 կմ հարավ-արևելք։ Գտնվում է Վուլան և Տեշեբս գետերի ավազանում, ծովի մակարդակից 19 մ բարձրության վրա։


== Բնակչությունը ==
1926 թվականին այնտեղ ապրում էր 1662 մարդ։ 1979 թվականի տվյալներով գյուղն ուներ 6949 բնակիչ, իսկ 1989 թվականին` 7242 բնակիչ։ 2002 թվականին ապրում էր 8066 մարդ, հիմնականում ռուսներ, հայեր, ուկրաինացիներ և այլ ազգերի ներկայացուցիչներ։ Համաձայն 2010 թվականի տվյալների, գյուղն ուներ 7853 բնակիչ։


== Տնտեսությունը ==
Բնակիչներն զբաղվում են պտղաբուծությամբ և բանջարեղենի մշակությամբ։ Գյուղն ունի միջնակարգ դպրոց, մանկապարտեզ, գրադարան, հիվանդանոց, պոլիկլինիկա և կենցաղսպասարկման օբյեկտներ։ Գործում են առողջատուն, զբոսաշրջիկների հանգրվան, մրգահյութի և պահածոների գործարան։ Խորհրդային տարիներին գործում էին նաև պիոներական ճամբարներ։ Ներկայումս առկա են բազմաթիվ առողջարաններ, հանգստյան տներ և հյուրանոցներ։


== Պատմությունը ==
Գյուղը հիմնադրվել է 1864 թվականին և կոչվել Վուլանսկայա։ 1889 թվականին անվանվել է Արխիպո-Օսիպովկա, ի պատիվ ռուսական բանակի զինվոր Արխիպ Օսիպովի, ով 1840 թվականին, գյուղի տեղում գտնվող ամրոցի պաշտպանության ժամանակ աչքի է ընկել իր հերոսական արարքով։
1960 թվականին ստացել է ավանի կարգավիճակ, իսկ 2004 թվականին, կրկին վերստացել է գյուղի կարգավիճակ։ Հայերը եկել են Սամսունից` 1867 թվականին։
Գյուղի մոտակայքում պահպանվել են 1-ին դարի հռոմեական աշտարակի մնացորդներ և բազմաթիվ դոլմեններ։


== Ծանոթագրություններ ==
Ջոն Շեպարդ-Բարոն

Ջոն Ադրիան Շեպարդ-Բարոն (անգլ.՝ John Adrian Shepherd-Barron, հունիսի 23, 1925(1925-06-23), Շիլոնգ, Assam Province, Բրիտանական Հնդկաստան, Բրիտանական կայսրություն - մայիսի 15, 2010(2010-05-15), Ինվերնես, Շոտլանդիա, Միացյալ Թագավորություն), Բրիտանական կայսրության շքանշանակիր, բրիտանացի գյուտարար, որը ղեկավարում էր առաջին դրամարկղային մեքենան (որը երբեմն կոչվում էր ավտոմատ գանձման մեքենա կամ բանկոմատ) տեղադրող թիմին։


== Վաղ կյանք ==
Ջոն Ադրիան Շեպարդ-Բարոնը ծնվել է 1925 թվականի հունիսի 23-ին Հնդկաստանի Շիլոնգ քաղաքում՝ բրիտանացի ծնողների ընտանիքում։ Նրա շոտլանդացի հայրը՝ Վիլֆրեդ Շեպարդ-Բարոնը եղել է հյուսիսային Բենգալիայի Չիտագոնգ նավահանգստի հանձնակատարների գլխավոր ինժեներ, որն այն ժամանակ Բրիտանական կայսրության կազմում էր, այնուհետև մինչ Քաղաքացիական Ինժեներների Ինստիտուտի նախագահ դառնալը՝ Լոնդոնի իշխանությունների նավահանգստի գլխավոր ինժեներն, իսկ մայրը՝ Դորոզին՝ օլիմպիական թենիսիստուհի և Ուիմբլեդոնի մրցաշարի կանանց կրկնակի չեմպիոն։
Շեպարդ-Բարոնը կրթությունը ստացել է Սթոուի դպրոցում, Էդինբուրգի համալսարանում և Քեմբրիջում՝ Թրինիտի քոլեջում (որտեղից էլ հեռացել է, նախքան տնտեսագիտության առաջին տարվա ավարտը)։ Երկրորդ աշխարհամարտի տարիներին ծառայում էր օդային ուժերում՝ պարաշյուտային 159-րդ գնդում։


== Կարիերա ==

Շեպարդ-Բարոնը De La Rue կազմակերպությանը միացել է 1950-ական թվականներին՝ որպես կառավարման դասընթացավար, այնուհետև De La Rue Instruments-ի գործադիր տնօրեն (ընկերությունը ղեկավարելու մանդատով)։
Լոգարանում պառկած ժամանակ ծնվել է կանխիկ դրամ տրամադրելու մեքենայի ինքնասպասարկման գաղափարը։ Նա հաշվի առնելով բանկի բացման ժամերի խնդիրը, երբ ժամանել է բանկի փակվելուց մի քանի րոպե ուշ և հասկացել, որ չի կարող գումար հանել։ Շեպարդ-Բարոնը հայտարարել է, որ ինքը ոգեշնչվել է շոկոլադ վաճառող մեքենաներից. «Հասկացա, որ պետք է լինի մի սարք, որի միջոցով կկարողանամ ձեռք բերել իմ սեփական փողը՝ աշխարհի ցանկացած վայրում կամ Մեծ Բրիտանիայում։ Ես օգտագործեցի շոկոլադե սալիկ վաճառող մեքենայի գաղափարը՝ շոկոլադը փոխարինելով կանխիկ փողով»։ Նա գաղափարը փոխանցել է Barclays Bank-ի ղեկավարին։
Առաջին De La Rue Automatic Cash System (DACS) ավտոմեքենան, որը կոչվում է Barclaycash, տեղադրվել է Լոնդոնի հյուսիսում գտնվող Barclays Bank-ի «Էնֆիլդ» մասնաճյուղի հարևանությամբ՝ 1967 թվականի հունիսին։ Կանխիկ դրամ հանող առաջին մարդը դերասան Ռեգ Վարնին էր՝ Էնֆիլդի հանրահայտ բնակիչը, որը հայտնի էր մի շարք հեռուստասերիալներից։ Մեծ Բրիտանիայից դուրս սարքը տեղակայվել էր Ցյուրիխում՝ 1967 թվականի նոյեմբերին։ Այն կոչվում էր «Գելդավտոմատ»։
Շեպարդ-Բարոնը Բրիտանական կայսրության շքանշանը ստացել 2005 թվականի Ամանորին` որպես կանխիկացման ավտոմատ մեքենայի գյուտարար։


== Անձնական կյանք ==
Նրա որդին՝ Նիկոլաս Շեպարդ-Բարոնը Լոնդոնի Քինգի քոլեջում հանրահաշվական երկրաչափության պրոֆեսոր է։
Ջոնը վախճանվել է 2010 թվականի մայիսի 15-ին՝ 84 տարեկան հասակում կարճատև հիվանդությունից հետո՝ Շոտլանդիայի Ինվերնես քաղաքում գտնվող Ռայգմոր հիվանդանոցում։


== Ծանոթագրություններ ==
Գլուզդի (գյուղ, Վելիժսկի շրջան)

Գլուզդի (ռուս.՝ Глузды), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիժնեգովեյնի (Կամենսկի շրջան)

Նիժնեգովեյնի (ռուս.՝ Нижнеговейный), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Բոգդանովսկի գյուղական համայնքի կազմի մեջ։
Ձգաբանություն

Ձգաբանություն՝ դատական, բալիստիկա դատական, քրեագիտության բնագավառ, որն զբաղվում է հրազենն օգտագործելու (նաև կրելու, պահելու, պատրաստմաև, իրացման) հետ առնչվող տեխնիկական հարցերի ուսումնասիրությամբ։


== Օգտագործում ==
Զգաբանության տվյալներն օգտագործում են հանցագործության քննությամբ զբաղվող մարմինները՝ հանցագործության բացահայտումը դյուրացնելու, ապացույցների հիմնավորվածությունն ու օբյեկտիվությունն ապահովելու նպատակով։
Ձգաբանությյան միջոցով տվյալներ է հաղորդվում հրազենի տեսակային 5-րդ խմբային պատկանելության, կառուցվածքի, կրակոցի հետքերի (այրվածքներ, ծակվածքներ, քերծվածքներ, վառոդային գազերի ազդեցություն, մրային նստվածքներ, քսանյութ են) մասին, հնարավորություն է ընձեռվում օգտագործված պարկուճի և արկի միջոցով նույնացնել հանցագործության ժամանակ օգտագործված հրազենը, որոշվում է հարվածի տեղից գնդակի արձակման հեռավորությունը ևայլն։
Ձգաբանական ուսումնասիրություններ կատարելիս օգտագործվում են գիտության և տեխնիկայի նորագույն նվաճումները։ Զգաբանունթյանյան փորձագիտական եզրակացությունը դասվում է ապացույցների շարքը։
Ռախմանովո (գյուղ, Վադսկի շրջան)

Անվան այլ կիրառումների համար տե՛ս՝ ՌախմանովոՌախմանովո (ռուս.՝ Рахманово), գյուղ Ռուսաստանի Նիժնի Նովգորոդի մարզի Վադսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)